MC เปลี่ยนแม่ทัพใหม่
น่าจับตาการ “เปลี่ยนแม่ทัพกลางสมรภูมิ” ของบริษัท แม็คกรุ๊ป จำกัด (มหาชน) หรือ MC ที่ดึง “ชนัญญารักษ์ เพ็ชร์รัตน์” มานั่งซีอีโอคนใหม่แทน “สุณี เสรีภาณุ” ซีอีโอคนปัจจุบันและผู้ก่อตั้งและถือกำเนิด “ยีนส์แม็ค” ตัวแรก เมื่อปี 2518 หรือกว่า 40 ปีที่ผ่านมา..
22 ก.ค. 2562

สำนักข่าวรัชดา
น่าจับตาการ “เปลี่ยนแม่ทัพกลางสมรภูมิ” ของบริษัท แม็คกรุ๊ป จำกัด (มหาชน) หรือ MC ที่ดึง “ชนัญญารักษ์ เพ็ชร์รัตน์” มานั่งซีอีโอคนใหม่แทน “สุณี เสรีภาณุ” ซีอีโอคนปัจจุบันและผู้ก่อตั้งและถือกำเนิด “ยีนส์แม็ค” ตัวแรก เมื่อปี 2518 หรือกว่า 40 ปีที่ผ่านมา..
“ชนัญญารักษ์” แม่ทัพคนใหม่ MC ดูโปรไฟล์ถือว่าน่าสนใจไม่น้อยทีเดียว เคยเป็นอดีตกรรมการผู้จัดการบริษัท ดีเอชแอล เอ็กซ์เพลส (ประเทศไทย) จำกัด หรือ DHL โลจิสติกส์ระดับโลก เป็นผู้บริหารมืออาชีพทั้งอุตสาหกรรมเทคโน โลยีและโทรคมนาคม ทั้ง ORACLE และ MOTOROLA รวมทั้งหมดกว่า 30 ปี
การเปลี่ยนแปลงโครงสร้างการบริหารครั้งนี้ MC มีเป้าหมายการสร้าง New S-Curve ต่อยอดธุรกิจหลัก ท่าม กลางกระแสค้าปลีกแข่งเดือด หวังผลักดันองค์กรสัญชาติไทยขึ้นเทียบชั้นระดับโลก
“ชนัญญารักษ์” ระบุว่าจุดแข็งของ MC มีทั้งเรื่องคุณภาพ (Quality), ความทันสมัย (Fashion),การสร้างประสบการณ์ลูกค้า (Customer Experience), ความครอบคลุม (Comprehensive), ฐานลูกค้าที่แข็งแกร่ง โดยมีส่วนแบ่งการตลาด (Market Share) สูงสุด 40% จึงมั่นใจว่า MC จะสามารถก้าวสู่ยุคใหม่ได้อย่างมั่นคง ท่ามกลางกระแสค้าปลีก ที่การแข่งขันร้อนแรงมากขึ้น
โดยก้าวต่อไปจะมุ่งสร้าง New S-Curve ด้วยการสร้างนวัตกรรมต่อยอดธุรกิจหลัก เพื่อสร้างประสบการณ์ใหม่ ๆที่ตอบโจทย์ทุกไลฟ์สไตล์ของผู้บริโภคเพื่อช่วยผลักดันยอดขายและอัตรากำไรเติบโตอย่างแข็งแกร่ง การยกระดับศักยภาพ “แม็คยีนส์” เทียบเท่าองค์กรระดับโลก
การเปลี่ยนแปลงซีอีโอครั้งนี้..ไม่ใช่เป็นเพียงการเปลี่ยนตัวซีอีโอเท่านั้น แต่อาจเป็นการเปลี่ยนแปลงวัฒนธรรมการบริหารงานอย่างมีนัยสำคัญ เนื่องจากเป็นครั้งแรกที่ MC เปลี่ยนแปลงตัวผู้บริหารสูงสุด จากก่อนหน้านี้มีการเปลี่ยนเพียงซีเอฟโอหรือผู้บริหารระดับรองลงไปเท่านั้น
การที่ “สุณี เสรีภาณุ” ในฐานะผู้ก่อตั้งและเป็นผู้ถือหุ้นใหญ่ ยอมสละเก้าอี้ซีอีโอที่ตัวเองนั่งมายาวนาน เพื่อเปิดทางให้ผู้บริหารมืออาชีพเข้ามา..จะสร้างการเปลี่ยนแปลงให้ MC ได้มากน้อยเพียงใด
โจทย์หลักอยู่ที่ว่า “การเปลี่ยนแม่ทัพกลางศึก” ครั้งนี้..จะนำไปสู่ชัยชนะในสงครามธุรกิจหรือไม่..!!
แต่ที่แน่ ๆ..นับจากนี้ MC จะไม่เหมือนเดิมอีกแล้ว
…อิ อิ อิ…